smcproject/ml-wiki-sentences huggingface dataset:
പ്ലാസ്റ്റിക് റാപ് ഇംഗ്ലീഷ് വിലാസം https://ml.wikipedia.org/wiki/Plastic_Wrap പ്ലാസ്റ്റിക് റാപ് ഒരു റോൾ
ക്ളിംഗ് ഫിലിം , സരൺ റാപ് , ക്ളിംഗ് റാപ് അല്ലെങ്കിൽ ഫുഡ് റാപ് എന്നീ പേരുകളിലറിയപ്പെടുന്ന ഒരു നേർത്ത പ്ലാസ്റ്റിക് ഫിലിമാണ് പ്ലാസ്റ്റിക് റാപ് .
സാധാരണഗതിയിൽ ഭക്ഷ്യവസ്തുക്കൾ കണ്ടെയ്നറുകളിൽ അടയ്ക്കുന്നതിന് ഉപയോഗിക്കുന്നു.
ഇത്, പശ ഇല്ലാതെ തന്നെ ഒട്ടിച്ചുവെക്കാനാവുന്നു .
സാധാരണ പ്ലാസ്റ്റിക് റാപ് ഏകദേശം 0.0005 ഇഞ്ച് (12.7 μm) കട്ടിയുള്ളതാണ്.
കനംകുറഞ്ഞ പ്ലാസ്റ്റിക് റാപ് ഉൽ‌പാദിപ്പിക്കുന്നതാണ് ഇപ്പോഴത്തെ പ്രവണ;, പ്രത്യേകിച്ചും ഗാർഹിക ഉപയോഗത്തിനായി.
ഇപ്പോൾ ലോകമെമ്പാടുമുള്ള ബ്രാൻഡുകളിൽ ഭൂരിഭാഗവും 8, 9 അല്ലെങ്കിൽ 10 μm കട്ടിയുള്ളതാണ്.
ആഗോളതലത്തിൽ ഏറ്റവും സാധാരണമായ നിർമ്മാണഘടകം പോളി വിനൈൽ ക്ലോറൈഡ് ( പിവിസി ) ആണ്.
നീരാവി, ഓക്സിജൻ സംപ്രേഷണം എന്നിവയ്ക്കുള്ള പ്രവേശനക്ഷമതയെ പിവിസി അനുവദിക്കുന്നു, ഇത് പൊതിഞ്ഞ ഭക്ഷ്യ ഉൽപന്നങ്ങളുടെ  പുതുമയുടെ ദൈർഘ്യം വർദ്ധിപ്പിക്കും.
പിവിസിയിൽ നിന്ന് പ്ലാസ്റ്റിസൈസറുകൾ ഭക്ഷണത്തിലേക്ക് പകരുമെന്ന ആശങ്കയുണ്ട്.
ഭക്ഷണ ഉപയോഗം ഉദ്ദേശ്യം
ഭക്ഷ്യവസ്തുക്കളുടെ സംരക്ഷണമാണ് പ്ലാസ്റ്റിക് റാപ് ചെയ്യുന്നതിലൂടെ ലക്ഷ്യമിടുന്നത്.
രാസവസ്തുക്കൾ (വാതകങ്ങൾ, ഈർപ്പം, വെളിച്ചം), ജൈവിക (സൂക്ഷ്മാണുക്കൾ, പ്രാണികൾ, മൃഗങ്ങൾ), ശാരീരിക (മെക്കാനിക്കൽ) ക്ഷതം എന്നിങ്ങനെ മൂന്ന് വശങ്ങളിൽ നിന്ന് പ്ലാസ്റ്റിക് റാപ് സാധാരണയായി ഭക്ഷണത്തിന് സംരക്ഷണം നൽകുന്നു.
ഭക്ഷ്യസംരക്ഷണത്തിനുപുറമേ, ഭക്ഷണ മാലിന്യങ്ങൾ കുറയ്ക്കാനും ഭക്ഷണ വിവരങ്ങൾ ടാഗുചെയ്യാനും വിതരണ പ്രക്രിയകൾ എളുപ്പമാക്കാനും ഉൽപ്പന്നത്തിന്റെ ദൃശ്യപരത  വർദ്ധിപ്പിക്കാനും പ്ലാസ്റ്റിക് റാപ് സഹായിക്കും.
ആരോഗ്യപരമായ ആശങ്ക
കുറഞ്ഞ വിലയും സൗകര്യവും കാരണം ഭക്ഷ്യ വ്യവസായത്തിൽ പ്ലാസ്റ്റിക് വസ്തുക്കൾ വ്യാപകമായി ഉപയോഗിക്കുന്നു.
പ്ലാസ്റ്റിക് വസ്തുക്കളിൽ നിന്ന് അഭികാമ്യമല്ലാത്ത രാസവസ്തുക്കൾ ഭക്ഷ്യ ഉൽപന്നങ്ങളിലേക്ക് കലരാനുള്ള സാധ്യത ആരോഗ്യപരമായ ആശങ്ക വർദ്ധിപ്പിക്കുന്നു.
പ്ലാസ്റ്റിക്കിന്റെ ഗുണനിലവാരവും ഉപയോഗസാധ്യതയും പരിഗണിച്ച്,  ലൂബ്രിക്കന്റുകൾ, പ്ലാസ്റ്റിസൈസർ, യുവി അബ്സോർബറുകൾ, കളറന്റുകൾ, ആന്റിഓക്‌സിഡന്റുകൾ എന്നിവയുൾപ്പെടെയുള്ള അഡിറ്റീവുകൾ പ്ലാസ്റ്റിക് വസ്തുക്കളിൽ ചേർക്കുന്നു.
കൂടാതെ, അന്തിമ പ്രക്രിയകളിൽ പലപ്പോഴും പ്ലാസ്റ്റിക് വസ്തുക്കൾ പൂശുകയും അച്ചടിക്കുകയും ചെയ്യുന്നു, അതിൽ മഷികളും വാർണിഷുകളും ഉപയോഗിക്കുന്നു.
പ്ലാസ്റ്റിക് പാക്കേജുകളുടെ ബാരിയർ പ്രോപ്പർട്ടികൾ ബാഹ്യമലിനീകരണത്തിൽ നിന്ന് ഭക്ഷണങ്ങളുടെ സംരക്ഷണം നൽകുന്നുണ്ടെങ്കിലും, പ്ലാസ്റ്റിക് പാക്കേജുകളിലെ അഡിറ്റീവുകളും കോട്ടിംഗ് വസ്തുക്കളും ഭക്ഷണപദാർത്ഥങ്ങളിലേക്ക് കലരാനും ആരോഗ്യപ്രശ്നങ്ങൾ ഉണ്ടാക്കാനും സാധ്യതയുണ്ട്.
പാരിസ്ഥിതിക ആശങ്കകൾ
ഭൂമിയിൽ പ്ലാസ്റ്റിക് അവശിഷ്ടങ്ങൾ അടിഞ്ഞുകൂടുന്നത് വന്യജീവികളെയും പരിസ്ഥിതിയെയും ഭീഷണിപ്പെടുത്തുന്നു.
കരയിൽ നിന്ന് ഉത്ഭവിക്കുന്ന ഈ പ്രശ്നം സമുദ്രത്തിലെ ആവാസവ്യവസ്ഥയിലും ഒരു പ്രശ്നമായിത്തീർന്നിരിക്കുന്നു, കാരണം ഭൂമിയോട് ചേർന്നുള്ള അരുവികളും നദികളും പ്ലാസ്റ്റിക് അവശിഷ്ടങ്ങൾ തീരത്തേക്ക് കൊണ്ടുപോയി, ജലപ്രവാഹങ്ങൾ അത് സമുദ്രത്തിലെ എല്ലായിടത്തേക്കുമെത്തിക്കുന്നു.
പ്ലാസ്റ്റിക് അവശിഷ്ടങ്ങൾ എല്ലാത്തരം ജലജീവികൾക്കും അപകടകരമാണ്.
കടൽ ആമകളെപ്പോലെ ചില സമുദ്ര ജീവികൾ അബദ്ധത്തിൽ പ്ലാസ്റ്റിക്കിനെ ഇരയാക്കുന്നു.
കൂടാതെ, ചില ജീവിവർഗ്ഗങ്ങൾ പ്ലാസ്റ്റിക്പദാർത്ഥങ്ങൾ.
പ്ലാസ്റ്റിക്കിലെ വിഷ സംയുക്തങ്ങൾ ജീവികളുടെ കോശങ്ങളിലെ ഹോർമോൺ നിയന്ത്രണത്തെ തടസ്സപ്പെടുത്തുന്നു, ഇത് മൃഗങ്ങളുടെ ഇണചേരൽ സ്വഭാവം, പ്രത്യുൽപാദന ശേഷി എന്നിവയിൽ മാറ്റം വരുത്താനും ട്യൂമറുകൾ വികസിപ്പിക്കാനും ഇടയാക്കും.
പ്ലാസ്റ്റിക് അവശിഷ്ടങ്ങൾ സമുദ്രത്തിലെ ജീവന് വലിയ ഭീഷണിയാണ്.
പ്രകൃതിവാതകത്തിന്റെയും എണ്ണയുടെയും പര്യവേക്ഷണം, ഖനനം, ഗതാഗതം എന്നിവ കുറയ്ക്കുന്നതിലൂടെ പുനരുപയോഗം ചെയ്യുന്ന പ്ലാസ്റ്റിക് വസ്തുക്കൾ ഉപയോഗിക്കുന്നത് പാരിസ്ഥിതിക ആഘാതം ഗണ്യമായി കുറയ്ക്കുമെന്ന് ഒരു പഠനം വ്യക്തമാക്കുന്നു.
റീസൈക്ലിംഗ് നിരക്ക് വർദ്ധിപ്പിക്കുന്നതിനുള്ള ഒരു മാർഗ്ഗം പ്ലാസ്റ്റിക്കിലേക്ക് നാരുകൾ ചേർത്ത് ശക്തിപ്പെടുത്തലാണ്.
മെഡിക്കൽ ഉപയോഗം വളർച്ചയെത്താതെ പിറക്കുന്ന കുഞ്ഞുങ്ങളെ , നവജാതശിശു തീവ്രപരിചരണ വിഭാഗത്തിൽ എത്തുന്നതിനുമുമ്പ്,  പ്ലാസ്റ്റിക് റാപ്പിൽ പൊതിയുന്നത് കുറഞ്ഞ താപനില തടയാൻ സഹായിക്കുന്നു.
പൊള്ളലേറ്റവർക്ക് പ്രഥമശുശ്രൂഷാ ഡ്രസ്സിംഗായി പ്ലാസ്റ്റിക് റാപ് ഉപയോഗിക്കുന്നു.
ഇതും കാണുക അലൂമിനിയം ഫോയിൽ സെലോഫെയ്ൻ ഓവർറാപ് മെഴുകു കടലാസ് അവലംബം ബാഹ്യ ലിങ്കുകൾ Cling film എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പ്ലാസ്മാ പോളിമറൈസേഷൻ ഇംഗ്ലീഷ് വിലാസം https://ml.wikipedia.org/wiki/Plasma_polymerization
പ്ലാസ്മാ സ്രോതസ്സുകളുപയോഗിച്ച് നടത്തുന്ന പോളിമറീകരണമാണ് പ്ലാസ്മാ പോളിമറൈസേഷൻ.
ഗ്ലോ ഡ്സിചാർജ് പോളിമറൈസേഷൻ എന്നും അറിയപ്പെടുന്നു.
അന്തിമ ഉത്പന്നം പൊതുവേ, പാളികളായോ അടരുകളായോ, ആണ് ലഭ്യമാകുക.
ശൃംഖലകൾ പരസ്പരം കെട്ടുപിണഞ്ഞ അവസ്ഥയിലാവും.
ഒരു മൈക്രോൺ വരെ കട്ടിയുളള, സുഷിരരഹിതമായ പാളികൾ നിർമ്മിച്ചെടുക്കാനാവും.
പ്ലാസ്റ്റികി ഇംഗ്ലീഷ് വിലാസം https://ml.wikipedia.org/wiki/Plastiki
ഉപയോഗശൂന്യമായ പ്ലാസ്റ്റിക് കുപ്പികൾ കൊണ്ട് നിർമ്മിച്ച ബോട്ടാണ്‌ പ്ലാസ്റ്റികി .
12,500 പ്ലാസ്റ്റിക് കുപ്പികളാണ് ഇതിന്റെ നിർമ്മാണത്തിനായി  ഉപയോഗിച്ചത് .
ബോട്ടിന് പതിനെട്ടുമീറ്റർ നീളമുണ്ട്.
ഇതിനു  നേതൃത്വം നൽകിയത് പരിസ്ഥിതി പ്രവർത്തകരായ ഡേവിഡ്  ദി റോത്സ്ചൈൽഡും കൂട്ടരുമാണ് .
പസഫിക്ക് സമുദ്രത്തിലൂടെ 15,000 കിലോ മീറ്റർ സഞ്ചരിച്ച് നാലു മാസം കൊണ്ട് പ്ലാസ്റ്റികി ഇപ്പോൾ ആസ്ട്രേലിയയിലെ സിഡ്നിയിൽ എത്തിയിരിക്കുന്നു.
അമേരിക്കയിലെ സാൻ ഫ്രാൻസിസ്കോയിൽ നിന്ന് 2010 മാർച്ച് 20 ന് പ്ലാസ്റ്റികി ബോട്ട് സമുദ്ര യാത്ര ആരംഭിച്ചു.
ഇതിനകം പടിഞ്ഞാറൻ സോമ, ന്യു കാലിഡോനിയ എന്നീ തുറമുഖങ്ങളിൽ ബോട്ട് നങ്കൂരമിട്ടു.
ആറ് പരിസ്ഥിതി പ്രവർത്തകരാണ് ഈ ബോട്ടിൽ സാഹസിക യാത്ര ചെയ്യുന്നത്.
സിഡ്നിയിൽ കുറെ നാളത്തേയ്ക്ക് ഈ ബോട്ട് പ്രദർശനത്തിനുണ്ടാകും.
പ്ലാസ്റ്റിക് മാലിന്യങ്ങൾ പരിസ്ഥിതിക്ക് ഉയർത്തുന്ന ഭീഷണിയെക്കുറിച്ച്  അവബോധം ഉണ്ടാക്കുകയാണ്  ഈ ഉദ്യമത്തിന്റെ ഉദ്ദേശം.
വിദേശവാർത്ത പേജ്(9) സിറാജ് ദിനപത്രം 27.07.2010 പുറത്തേയ്ക്കുള്ള കണ്ണികൾ പ്ലാസ്റ്റിക്കി ഹോം പേജ് അനുബന്ധ വാർത്ത - സി.എൻ.എൻ അനുബന്ധ വാർത്ത - ബി.ബി.സി ↑
പ്ലാസ്റ്റിക് ഇംഗ്ലീഷ് വിലാസം https://ml.wikipedia.org/wiki/Plastic പ്ലാസ്റ്റിക് കൊണ്ടുള്ള നിത്യോപയോഗസാധനങ്ങൾ
“മൃദുവായ, എളുപ്പത്തിൽ രൂപപ്പെടുത്താനാകുന്ന” എന്നർത്ഥം വരുന്ന പ്ലാസ്റ്റിക് എന്ന പദം.
ഈ സ്വഭാവ വിശേഷതയുളള  പ്രത്യേക പദാർത്ഥ വർഗ്ഗത്തേയും സൂചിപ്പിക്കുന്നു.
കല്ല്, മണ്ണ്,മരം, ലോഹം എന്നീ പ്രകൃതിദത്തമായ നിർമ്മാണ  പദാർത്ഥങ്ങളുടെ പട്ടികയിൽ മനുഷ്യൻ കൂട്ടിച്ചേർത്ത ഇനമാണ് പ്ലാസ്റ്റിക്.
നിത്യജീവിതത്തിന് ഉപയുക്തമായ നിരവധി വസ്തുക്കൾ നിർമ്മിക്കുന്നതിനുപയോഗിക്കുന്ന പ്ലാസ്റ്റിക്, പൊതുവായി പ്രകൃതിയുടെ ജൈവരാസ പ്രക്രിയക്ക് വിധേയമാകുന്നില്ല.
ഈ കാരണത്താൽ  പരിസരമലിനീകരണത്തിന് ഹേതുവാകുന്നു.
ആദ്യകാല പ്ലാസ്റ്റിക്കുകൾ പ്രകൃതിദത്തമായ പദാർത്ഥങ്ങളിൽ നിന്നും രാസപ്രക്രിയ വഴി വികസിപ്പിച്ചെടുത്തവയായിരുന്നു.
(ഉദാ സെല്ലുലോസിൽ നിന്നു് സെല്ലുലോയിഡ്) .
എന്നാലിപ്പോൾ പോളിമറീകരണം (Polymerization) എന്ന പ്രക്രിയവഴി കൃത്രിമമായി  നിർമ്മിച്ചെടുക്കുന്ന രാസശൃംഖലകൾ ( പോളിമർ ) ആണ് പ്ലാസ്റ്റിക്കിലെ ഏകമാത്രമോ പ്രധാനമോ ആയ ഘടകം.
രാസഘടനയിലും ഭൌതികഗുണങ്ങളിലും വ്യത്യസ്തതയുളള, പരസ്പരപൂരകങ്ങളായ ഒന്നിലധികം പോളിമറുകൾ, ആവശ്യാനുസരണം മിശ്രണം ചെയ്യുകയുമാവാം.
ഇവയോടൊപ്പം പ്ലാസ്റ്റിസൈസർ, ആൻറി ഓക്സിഡൻറ്, സ്റ്റെബിലൈസർ]],  ഫില്ലർ,കളർ എന്നീ മറ്റനേകം രാസവസ്തുക്കളും കൂട്ടിച്ചേർക്കാറുണ്ട്.
ഈ മിശ്രിതമാണ് ഉരുപ്പടികൾ വാർത്തെടുക്കാനുപയോഗിക്കുന്നത്.
എല്ലാ പ്ലാസ്റ്റിക്കുകളും   പോളിമറുകൾ ആണെങ്കിലും എല്ലാ പോളിമറുകളും പ്ലാസ്റ്റിക്കുകളാവണമെന്നില്ല.
പോളിമറുകൾ മനുഷ്യസമൂഹത്തിന് പ്രയോജനപ്പെടുന്നത്  പ്ലാസ്റ്റിക്കുകൾ, ഫൈബറുകൾ (നൂല്, നാര്), ഇലാസ്റ്റോമറുകൾ (റബ്ബറിനെ പോലെ വലിച്ചു നീട്ടാനാവുന്നവ) എന്നിങ്ങനെ മൂന്നു രൂപങ്ങളിലാണ്:
വിഭിന്ന തരത്തിലുളള ഉപയോഗങ്ങൾക്കായി നാനാതരം പ്ലാസ്റ്റിക്കുകൾ.
ലഭ്യമാണ്.
രാസ ഘടനയനുസരിച്ചും,  നിർമ്മാണ പ്രക്രിയയനുസരിച്ചും   സവിശേഷതകളനുസരിച്ചും ഉപയോഗമനുസരിച്ചും വർഗ്ഗീകരണങ്ങൾ നടത്താറുണ്ട് .
അതുകൊണ്ടുതന്നെ  പലപ്പോഴും ഇവ പരസ്പരം ഉൾപ്പെടുത്തപ്പെടുകയും ചെയ്യുന്നു.
ഇവക്കുളളിലെല്ലാം നിരവധി ഉപവിഭാഗങ്ങളുമുണ്ട്.
താപോർജ്ജം ഉപയോഗിച്ചുളള ഉരുപ്പടി നിർമ്മാണ പ്രക്രിയയെ സൂചിപ്പിക്കുന്ന രണ്ടു പ്രധാന വർഗ്ഗങ്ങളാണ് തെർമോപ്ലാസ്റ്റിക് , തെർമോസെറ്റിങ് പ്ലാസ്റ്റിക് എന്നിവ.
ബലം, കാഠിന്യം, ആഘാതപ്രതിരോധനം എന്നീ സവിശേഷതകളുളളവ  എഞ്ചിനിയറിംഗ് പ്ലാസ്റ്റിക്കുകൾ.
എന്ന വിഭാഗത്തിലുൾപ്പെടുന്നു.
പാക്കേജിംഗ് പ്ലാസ്റ്റിക്കുകൾ,  ഫുഡ് ഗ്രേഡ് പ്ലാസ്റ്റിക്കുകൾ, മെഡിക്കൽ ഗ്രേഡ് പ്ലാസ്റ്റിക്കുകൾ എന്നിവ  ഉപയോഗമണ്ഡലത്തെ സൂചിപ്പിക്കുന്നു.
മണ്ണിലെ ജൈവരാസപ്രക്രിയവഴി മണ്ണിൽത്തന്നെ സാത്മീകരിക്കപ്പെടുന്നവയാണ് ബയോഡിഗ്രേഡബൾ പ്ലാസ്റ്റിക്കുകൾ..
അമേരിക്കൻ സൊസൈറ്റി ഫോർ ദ ടെസ്റ്റിംഗ് ഓഫ് മെറ്റീരിയൽസ് ,   ഇൻറർ നാഷണൽ ഓർഗനൈസേഷൻ ഫോർ  സ്റ്റാൻഡേഡൈസേഷൻ എന്നീ സംഘടനകൾ ഇവയുടെ നിലവാരത്തിനും ഗുണമേന്മക്കും അത്യന്താപേക്ഷിതമായ സ്വഭാവവിശേഷങ്ങളും അവ സ്ഥിരീകരിക്കാനുളള പരീക്ഷണ പദ്ധതികളും രേഖപ്പടുത്തിയിട്ടുണ്ട് .
ചൂടു തട്ടിയാൽ മൃദുവാകയും തണുത്താൽ ഉറക്കുകയും ചെയ്യുന്ന സ്വഭാവവിശേഷമുളള പ്ലാസ്റ്റിക്കുകളാണ് ഇവ.
എത്ര തവണവേണമെങ്കിലും ഈ പ്രക്രിയ പുനരാവർത്തിക്കാം.
തെർമോസെറ്റിങ് പ്ലാസ്റ്റിക്
ഇതു പേര്പോലെ തന്നെ ഇവയെ ഒരിക്കൽ മാത്രമേ  ചൂടാക്കാൻ( പറ്റൂ.
ഒരിക്കൽ  ഉറച്ചു കഴിഞ്ഞാൽ പിന്നെ അതുതന്നെ ശാശ്വതരൂപം.
തണുപ്പിക്കുമ്പോൾ  രാസശൃംഖലകൾക്കിടയിൽ കുരുക്കുകൾ വീഴുന്നതുകൊണ്ടാണ് ഇവ മാറ്റാനൊക്കാത്തവിധം ഉറച്ചു പോകുന്നത്.hiii ഉപയോഗ മേഖലകൾ എഞ്ചിനിയറിംഗ് പ്ലാസ്റ്റിക്കുകൾ
താരതമ്യേന വില കുറഞ്ഞ,സർവ്വസാധാരണ പ്ലാസ്റ്റിക്കുകളിൽ (commodity plastics)നിന്ന് വിഭിന്നമാണ് വില കൂടിയ പ്രത്യേക സ്വഭാവ സവിശേഷതകളുളള എഞ്ചിനിയറിംഗ് പ്ലാസ്റ്റിക്കുകൾ.
ഭാരവാഹന ക്ഷമതയുളള ( load bearing)  ഉരുപ്പടികൾ പൂർണ്ണമായോ ഭാഗികമായോ നിർമ്മിക്കാനാവശ്യമായ ബലം, കാഠിന്യം, ആഘാതപ്രതിരോധനം എന്നീ  ഗുണവിശേഷങ്ങളുളളവയാണ് ഈ ഇനത്തിൽ.
· 
ഏകകങ്ങളുടെ ഘടന, ശൃംഖലകളുടെ ഘടന, ദൈർഘ്യം, അവക്കിടയിലുളള കുരുക്കുകൾ  ഇതെല്ലാം പ്ലാസ്റ്റിക്കുകളുടെ ഗുണങ്ങളെ പ്രത്യക്ഷരൂപത്തിൽ സ്വാധീനിക്കുന്നു.
ഉദാഹരണത്തിന് പോളി എത്തിലീനിൻറെ നീളം കുറഞ്ഞ ശൃംഖലകളടങ്ങിയ LLDPE, LDPE എന്നിവ പാക്കിംഗിനു  ഉപയോഗപ്പെടുമ്പോൾ, ദൈർഘ്യമേറിയ ശൃംഖലകളടങ്ങിയ HDPE, ശൃംഖലകൾക്കിടയിലുളള കുരുക്കുകളാൽ  വല പോലുളള ഘടന പ്രാപിക്കുന്ന   UHMWPE  എന്നിവ  എഞ്ചിനിയറിംഗ് പ്ലാസ്റ്റിക്കുകളുടെ വിഭാഗത്തിൽ പെടുന്നു.
പാക്കേജിംഗ് പ്ലാസ്റ്റിക്കുകൾ
സാധാരണയായി തെർമോപ്ലാസ്റ്റിക്കുകളാണ് പാക്കിംഗിനുപയോഗിക്കാറ്.
ഖര ദ്രവ സാധനങ്ങൾ താത്കാലികമായി പൊതിയുവാനും അല്പകാലം സൂക്ഷിക്കാനുമായി പല തരത്തിലുളള പ്ലാസ്റ്റിക് ഉത്പന്നങ്ങളും ലഭ്യമാണ് .
പാക്കിംഗിനുപയോഗിക്കുന്ന പ്ലാസ്റ്റിക്കുകളെ ഏഴായി തരം തിരിച്ചിരിക്കുന്നു.
കോഡ് 1 - PET പോളിഎഥിലീൻ ടെറാഥാലേറ്റ് കോഡ് 2 - HDPE ഹൈ ഡെൻസിറ്റി പോളിഎഥിലീൻ കോഡ് 3   PVC പോളി വൈനൽ ക്ലോറൈഡ് കോഡ് 4 - LDPE ലോ ഡെൻസിറ്റി പോളി എഥിലീൻ കോഡ് 5 - PP പോളിപ്രോപ്പിലീൻ കോഡ് 6 - PS പോളി സ്റ്റൈറീൻ കോഡ് 7         മറ്റുളളവ
പാക്കേജിംഗ് പ്ലാസ്റ്റിക്കുകൾ ഉപഭോക്തൃസമൂഹത്തിന് വളരെ സൌകര്യപ്രദമെങ്കിലും അവയുടെ താത്കാലികപ്രസക്തി പരിസര പാരിസ്ഥിതിക വ്യവസ്ഥകൾക്കു ഗുണകരമല്ല.
ഇത്തരം പ്ലാസ്റ്റിക്കുകളുടെ ഉപയോഗം കഴിയുന്നത്ര കുറക്കാനും, പുനരുപയോഗിക്കാനുമുളള തീവ്രശ്രമങ്ങൾ നടന്നുകൊണ്ടിരിക്കുന്നു.
ബയോഡിഗ്രേഡബൾ  പ്ലാസ്റ്റിക്കുകളും ഇതേ ദിശയിലേക്കുളള നീക്കമാണ്.
ഫുഡ് ഗ്രേഡ് പ്ലാസ്റ്റിക്കുകൾ
പ്ലാസ്റ്റിക്ക് പാത്രങ്ങളിലെ രാസവസ്തുക്കൾ ഭക്ഷണത്തിലേക്ക് അലിഞ്ഞു ചേരുന്നതിനു സാധ്യതയുളളതിനാൽ, ഭക്ഷണ പദാർഥങ്ങൾ പൊതിയുന്നതിനോ സൂക്ഷിക്കുന്നതിനോ, ഉപയോഗിക്കാവുന്ന പ്ലാസ്റ്റിക്കുകൾ  അതീവ നിഷ്കർഷയോടെ തിരഞ്ഞെടുക്കേണ്ടിയിരിക്കുന്നു.
ഈ മേഖലയിൽ മറ്റു ചേരുവകളൊന്നും കൂട്ടിച്ചേർക്കാത്ത ശുദ്ധ പോളിമറുകളാണ് കൂടുതൽ സ്വീകാര്യം .
ഇപ്പോൾ മൈക്രോവേവ് പാചകം കൂടുതൽ ജനസ്വീകാര്യത നേടിയിരിക്കെ,പ്ലാസ്റ്റിക് കൊണ്ടുളള പാചകപാത്രങ്ങളും 
സൂക്ഷ്മനിരീക്ഷണത്തിന് വിധേയമായിരിക്കുന്നു.
മെഡിക്കൽ ഗ്രേഡ് പ്ലാസ്റ്റിക്കുകൾ
ഫുഡ് ഗ്രേഡ് പ്ലാസ്റ്റിക്കുകളെപ്പോലെത്തന്നെ  മരുന്നുകൾ പൊതിയാനും, കൈകാര്യം ചെയ്യുന്നതിനും ആവശ്യമായ പ്ലാസ്റ്റിക്കുകൾക്കും കർശനമായ നിബന്ധനകളുണ്ട്.
കൂടാതെ സിറിഞ്ചുകൾ, കയ്യുറകൾ മറ്റുപകരണങ്ങൾ ,എന്നിങ്ങനെ  ചികിത്സാരംഗത്തെ ഒട്ടനവധി നിത്യോപയോഗ സാധനങ്ങൾക്ക് വേറേയും .
ശരീരത്തിനകത്ത് ഉപയോഗുക്കുന്നവ ബയോമെഡിക്കൽ പ്ലാസ്റ്റിക് എന്ന ഉപവിഭാഗത്തിൽ പെടുന്നു.
ഹൃദയത്തിനകത്തെ കൃത്രിമ വാൽവ്, കൃത്രിമ രക്തധമനികൾ, സ്റ്റെൻറ്,   കോൺട്ക്റ്റ് ലെൻസ്,   എന്നിങ്ങനെയുളള  സവിശേഷ സാധനങ്ങൾക്കെല്ലാം പ്രത്യേകം പ്രത്യേകം നിലവാര നിബന്ധനകളുണ്ട്.
ബയോഡിഗ്രേഡബൾ  പ്ലാസ്റ്റിക്കുകൾ
പൊതിയുവാനും അല്പ കാലം മാത്രം സൂക്ഷിക്കാനുമായി ഉപയോഗപ്പെടുന്ന ഈ പാക്കേജിംഗ് പ്ലാസ്റ്റിക് ഉത്പന്നങ്ങൾ അധികം താമസിയാതെ ചവറ്റുകൊട്ടയിലും തുടർന്ന് മുനിസിപ്പൽ ചവറു കൂനയിലും അടിഞ്ഞുകൂടുന്നു.
ഈ മനുഷ്യനിർമ്മിത രാസശൃംഖലകളെ  വിഘടിപ്പിച്ച് ചെറിയ തന്മാത്രകളാക്കി മണ്ണിൽ സാത്മീകരിക്കാനുളള കഴിവ് മണ്ണിലെ മൈക്രോബുകൾക്കില്ലാത്തതിനാൽ ഇവ  പരിസരമലിനീകരണത്തിന് ഹേതുവാകുന്നു ഈ പ്രശ്നം പരിഹരിക്കാനായിട്ടാണ് ശാസ്ത്രജ്ഞർ  ബയോഡിഗ്രേഡബൾ  പ്ലാസ്റ്റിക്കുകൾ വികസിപ്പിച്ചെടുക്കാൻ പരിശ്രമിക്കുന്നത് അവലംബം
പ്ലാസ്റ്റിക് ബാങ്ക് നോട്ടുകൾ ഇംഗ്ലീഷ് വിലാസം https://ml.wikipedia.org/wiki/Polymer_banknote
പ്ലാസിറ്റിക് ബാങ്ക് നോട്ട് , പോളിമർ കറൻസി (polymer currency, plastic  bank note )എന്നും അറിയപ്പെടുന്നു.
കടലാസ്സിനു പകരം പോളിമറുകൾ , വിശിഷ്യ biaxially oriented polypropylene ഉപയോഗിച്ച് നിർമ്മിച്ചിരിക്കുന്ന കറൻസികളാണ് പ്ലാസിക് നോട്ടുകൾ.
പരമ്പരാഗത കടലാസ്സുകളിൽ സാധ്യമാകാത്ത അനവധി സുരക്ഷാ ക്രമീകരണങ്ങൾ അടങ്ങിയിരിക്കുന്നതും ധാരാളം കാലം ഈട് നിൽക്കുന്നതുമാണ് പോളിമർ കറൻസികൾ.
മെറ്റാമെറിക് ഇങ്ക് (metameric inks) എന്ന മഷി സംവിധാനമാണ് സുരക്ഷ നൽകുന്നത്.
ധാരാളം കാലം ഈട് നിൽക്കുന്നതിനാൽ പാരിസ്ഥിതിക അഘാതവും, ഉല്പാദന/വിതരണ ചെലവും ഗണ്യമായി കുറയുന്നു എന്നതും പോളിമർ കർൻസിയുടെ ശ്രേഷ്ഠതയാണ്.
A R$10.00 (ten reais ) polymer Brazilian banknote released in April 2000 as a special edition commemorating the country's 500th anniversary.
ആസ്ട്രേലിയ ആണ് ആദ്യമായി പോളിമർ കറൻസി പരീക്ഷിച്ച രാജ്യം.
1988ൽ രാജ്യത്തിന്റെ ഇരുനൂറാം വാർഷിക ആഘോഷ വേളയിലാണ് ലോകത്തിൽ ആദ്യമായി ഒരു പ്ലാസിറ്റിക് ബാങ്ക് നോട്ട് ഇറങ്ങുന്നത്.
1996ൽ ആസ്ട്രേലിയ പൂർണ്ണമായും പോളിമറിലേക്ക് മാറി.
സമ്പൂർണ്ണ പ്ലാസിക് നോട്ടൂകൾ അച്ചടിക്കുന്ന രാജ്യങ്ങൾ ആസ്ട്രേലിയ ബ്രൂണയ് കാനഡ ന്യൂസിലാണ്ട് പൊപ്പ ന്യൂ ഗിനിയ റൊമാനിയ സിംഗപ്പൂർ കുവൈറ്റ് വിയ്റ്റനാം പോളിമർ കറൻസി നിലവിലുള്ള മറ്റ് രാജ്യങ്ങൾ യു.കെ കേപ്പ് വെർദെ ചിലി ഗാംബിയ നിക്കരാഗ്വ ട്രിനിഡാഡ് ആൻഡ് ടൊബാഗൊ മാൽഡീവ്സ് നേപ്പാൾ
പ്ലാസ്മകോശം
പ്ലാസ്മകോശങ്ങൾ Plasma cells , also called plasma B cells , plasmocytes , plasmacytes , or effector B cells , ആന്റിബോഡിയുടെ സിംഹഭാഗവും പുറത്തുവിടുന്ന ശ്വേതരക്തകോശം ആണ്.
ഇവയെ രക്ത പ്ലാസ്മയും ലിംഫു ഗ്രന്ഥിയും ശരീരത്തിന്റെ വിവിധ ഭാഗങ്ങളിലേയ്ക്ക് എത്തിക്കുന്നു.
പ്ലാസ്മകോശങ്ങൾ അസ്ഥിമജ്ജയിൽ ആണു ഉത്ഭവിക്കുന്നത്: ബി-ലസികാണു പ്ലാസ്മ കോശങ്ങളായി രൂപാന്തരണം പ്രാപിക്കുന്നു.
ഒരിക്കൽ ഇവ രക്തത്തിലോ പ്ലാസ്മയിലോ എത്തിയാൽ, ഈ ആന്റിബോഡി തന്മാത്ര അവിടെയെത്തിയ ആന്റിജനെ ചുറ്റിപ്പിടിക്കുന്നു.
എന്നിട്ട്, അതിനെ നിർവ്വീരീകരണമോ നാശമോ നടക്കാം.
വികാസം ഇതും കാണൂ Plasma cell dyscrasia B cell Leukocyte Lymphocyte Organelles White blood cell അവലംബം
പ്ലാസ്റ്റിക് പണം
പണത്തിന് തുല്യമായി ഉപയോഗിക്കാവുന്ന ക്രെഡിറ്റ്, ഡെബിറ്റ് തുടങ്ങിയ കാർഡുകൾ പ്ലാസ്റ്റിക് പണം എന്ന് അറിയപ്പെടുന്നു , ക്രെഡിറ്റ് കാർഡ് ക്രെഡിറ്റ് കാർഡ് മാതൃക
ബാങ്കുകളും ക്രെഡിറ്റ് കാർഡ് കമ്പനികളുമാണ് ക്രെഡിറ്റ് കാർഡ് നൽകുന്നത്.
അപേക്ഷയും ആവശ്യമായ രേഖകളും സമർപ്പിച്ചാൽ അപേക്ഷകന്റെ സാമ്പത്തികശേഷി അനുസരിച്ച് കാർഡും അതിന്റെ സാമ്പത്തിക പരിധിയും അനുവദിച്ച് നൽകും.
വിവിധതരം കാർഡുകൾ നിലവിലുണ്ട്.
മാസ്റ്റർ കാർഡും വിസ കാർഡുമെല്ലാം ഇതിൽ പ്രധാനപ്പെട്ടതാണ്.
കൂടാതെ കാർഡുടമയുടെ അടുത്ത ബന്ധുക്കൾക്ക് ആദ്യത്തെ കാർഡിന്റെ പരിധിയിൽ പുതിയ കാർഡ് അനുവദിക്കാൻ സംവിധാനമുണ്ട്.
ഇത്, 'ആഡ് - ഓൺ കാർഡ്' അഥവാ 'സപ്ലിമെന്ററി കാർഡ്' എന്നറിയപ്പെടും.
ക്രെഡിറ്റ് കാർഡ് ഉപയോഗം കൈവശം പണമില്ലെങ്കിലും ആവശ്യമുള്ള സാധനങ്ങൾ വാങ്ങി നിശ്ചിത കാലാവധിക്കുള്ളിൽ പണമടച്ചാൽ മതി.
ക്രെഡിറ്റ് കാർഡ് ഉപയോഗിച്ച് സാധനങ്ങളും സേവനങ്ങളും 'ഓൺലൈനാ'യി വാങ്ങാം.
അത്യാവശ്യമെങ്കിൽ പണം തന്നെ പിൻവലിക്കാം.
വിദേശയാത്രയ്ക്കും ഉപയോഗിക്കാം.
ക്രെഡിറ്റ് കാർഡ് - ശ്രദ്ധിക്കേണ്ടവ കാർഡ് കിട്ടിയാൽ ഉടൻ പുറകുവശത്ത് ഒപ്പിട്ട് സൂക്ഷിക്കുക.
കാർഡ് ആവശ്യമെങ്കിൽ മാത്രം ഉപയോഗിക്കുക.
ക്രഡിറ്റ് കാർഡ് വിവരങ്ങൾ രഹസ്യമായി സൂക്ഷിക്കണം.
പിൻനമ്പർ (രഹസ്യനമ്പർ) മറ്റാരുടെയും ശ്രദ്ധയിൽപെടാതെ നോക്കണം.
കാർഡ് മുന്നിൽവെച്ച് ഉപയോഗിക്കാൻ കടക്കാരോട് ആവശ്യപ്പെടണം.
കാർഡ് നഷ്ടപ്പെട്ടാൽ ബന്ധപ്പെട്ടവരെ ഉടൻ വിവരമറിയിക്കണം.
കൃത്യമായ തീയതിക്കുള്ളിൽ പണം തിരികെ അടയ്ക്കണം.
കാർഡ് ഉപയോഗിച്ച് പണം പിൻവലിച്ചാൽ ഈടാക്കുന്ന പലിശ മനസ്സിലാക്കണം.
കാർഡ് മുഖേന വരാവുന്ന ചെലവുകൾ നേരെ മനസ്സിലാക്കുക.
പൊതു ഇന്റർനെറ്റ് സെന്ററുകൾ വഴി കാർഡ് വിവരങ്ങൾ നൽകാതിരിക്കുക.
റിസർവ് ബാങ്ക് ക്രെഡിറ്റ് കാർഡ് പരാതികൾ ഗൗരവത്തോടെ കാണുന്നുണ്ട്.
പ്രശ്‌നങ്ങൾ ഉണ്ടെങ്കിൽ ഉടൻ പരാതിപ്പെടുക.
ഡെബിറ്റ് കാർഡ് ഭാരതീയ സ്റ്റേറ്റ് ബാങ്ക് വിതരണം ചെയ്ത മാസ്റ്റർകാർഡ്‌ ഡെബിറ്റ് കാർഡ്‌
അക്കൗണ്ടിൽ പണമുണ്ടെങ്കിൽ അതിന്റെ പരിധിയിൽ സാധനങ്ങളും സേവനങ്ങളും ഇടപാട് നടത്താൻ ഉപയോഗിക്കുന്നതാണ് 'ഡെബിറ്റ് കാർഡ്'.
വാങ്ങുന്ന സാധനത്തിന്റെ വില അക്കൗണ്ടിൽനിന്നും കുറവ് (ഡെബിറ്റ്) ചെയ്യും.
അക്കൗണ്ടിൽ പണം വേണമെന്ന് മാത്രം.
എ.ടി.എം. കാർഡ്
അക്കൗണ്ടിലെ പണം ഏതുസമയത്തും 'ആട്ടോമേറ്റഡ് ടെല്ലർ മെഷീ (എ.ടി.എം) വഴി പിൻവലിക്കാനുള്ള  കാർഡാണ് എ.ടി.എം. കാർഡ് . സാധാരണ 'ഡെബിറ്റ്' കാർഡുകളും എ.ടി.എം. കാർഡുകളാണ്.
അതുകൊണ്ട് ഇതിനെ ഡെബിറ്റ് കം എ.ടി.എം. കാർഡ് എന്ന് പറയുന്നു.
മധു വാര്യർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാള ചലച്ചിത്ര നടൻ.
നടി മഞ്ജു വാര്യരുടെ സഹോദരൻ.
2004 -ൽ കാമ്പസ് എന്ന ചിത്രത്തിലൂടെ സിനിമയിലെത്തി.
ആദ്യം റിലിസായ ചിത്രം വാണ്ടഡ് (2004).
മറ്റു ചിത്രങ്ങൾ
2005 പൊന്മുടിപ്പുഴയോരത്ത് ഇരുവട്ടം മണവാട്ടി ഭരത്ചന്ദ്രൻ ഐ.പി.എസ് സേതുരാമയ്യർ സി.ബി.ഐ
2006 അച്ഛനുറങ്ങാത്ത വീട്
2007 അഞ്ചിൽ ഒരാൾ അർജുനൻ ദ സ്പീഡ് ട്രാക്ക്
മധുകരകളഭം
മധുകരകളഭം മലയാള ഭാഷയിലെ ഒരു വൃത്തമാണ്.
ലക്ഷണം “ നന ഭമ സനനത്തൊടു സം ചേർന്നാലുളവാമിഹ മധുരകളഭം ” അവലംബം ↑ വൃത്തമ‍‍ഞ്ജരി ഏ.
മധുകർ ഹരിലാൽ കനിയ ഇംഗ്ലീഷ് വിലാസം https://ml.wikipedia.org/wiki/Madhukar_Hiralal_Kania
ഇന്ത്യയുടെ 23-ാമത് ചീഫ് ജസ്റ്റിസാണ് മധുകർ ഹരിലാൽ കനിയ (ജനനം: 18 നവംബർ 1927; മരണം: 1 ഫെബ്രുവരി 2016).
1991 ഡിസംബർ 13 മുതൽ 1992 നവംബർ 17 ന് വിരമിക്കുന്നതുവരെ സുപ്രിം കോടതി ജഡ്ജിയായിരുന്നു അദ്ദേഹം .
ഇന്ത്യയിലെ ആദ്യത്തെ ചീഫ് ജസ്റ്റിസായ എച്ച്. ജെ. കനിയയുടെ പുത്രനാണ് മധുകർ ഹരിലാൽ കനിയ.
ഫെലോഷിപ്പ് സ്കൂൾ, സെന്റ് സേവ്യേഴ്സ് ഹൈസ്കൂൾ, എൽഫിൻസ്റ്റോൺ കോളേജ്, മുംബൈയിലെ ഗവൺമെന്റ് ലോ കോളേജ് എന്നിവിടങ്ങളിലാണ് മധുകർ കനിയ വിദ്യാഭ്യാസം നേടി.
1949 നവംബർ 1 ന് ബോംബെ ഹൈക്കോടതിയിൽ അഭിഭാഷകനായി ചേർന്നു.
ഹൈക്കോടതിയിലും ബോംബെ സിറ്റി സിവിൽ കോടതിയിലും ബോംബെ സിറ്റി സിവിൽ കോടതിയിലും സിവിൽ സ്യൂട്ടുകളിലും വാണിജ്യപരമായ കാര്യങ്ങളിലും അദ്ദേഹം പ്രധാനമായും പരിശീലനം നടത്തി.
ബോംബെ സിറ്റി സിവിൽ കോടതിയിൽ സിവിൽ സ്യൂട്ടുകളിൽ മഹാരാഷ്ട്ര സംസ്ഥാനത്തിന് വേണ്ടി ഹാജരായി.
1964 ഡിസംബർ 5 മുതൽ 1967 ജനുവരി 15 വരെ ബോംബെ സിറ്റി സിവിൽ കോടതിയിൽ മഹാരാഷ്ട്ര സംസ്ഥാനത്തിന്റെ അസിസ്റ്റന്റ് ഗവൺമെന്റ് പ്ലീഡറായിരുന്നു അദ്ദേഹം.
1967 ജനുവരി 16 മുതൽ 1969 നവംബർ 3 വരെ ബോംബെ സിറ്റി സിവിൽ കോടതിയിൽ മഹാരാഷ്ട്ര സംസ്ഥാനത്തിനായി സർക്കാർ വാദിച്ചു.
1969 നവംബർ 14 മുതൽ അദ്ദേഹത്തെ ബോംബെ ഹൈക്കോടതിയുടെ അഡീഷണൽ ജഡ്ജിയായി നിയമിച്ചു.
1971 നവംബർ 2 ന് ബോംബെ ഹൈക്കോടതിയുടെ സ്ഥിരം ജഡ്ജിയായി നിയമിതനായി.
1986 ജൂണിൽ ബോംബെ ഹൈക്കോടതിയുടെ ചീഫ് ജസ്റ്റിസായി നിയമിതനായി.
1987 മെയ് മാസത്തിൽ സുപ്രീം കോടതി ജഡ്ജിയായി നിയമിതനായ അദ്ദേഹം 1991 ഡിസംബറിൽ ഇന്ത്യയുടെ ചീഫ് ജസ്റ്റിസായി.
മധുപാൽ ഇംഗ്ലീഷ് വിലാസം https://ml.wikipedia.org/wiki/Madhupal
1994-ൽ കാശ്‌മീരം എന്ന ചിത്രത്തിലൂടെ മധുപാൽ അഭിനയരംഗത്ത് അരങ്ങേറ്റം കുറിച്ചു.
നിരവധി പുരസ്‌കാരങ്ങൾ നേടി മലയാള സിനിമ ചരിത്രത്തിൽ ഇടം നേടിയ തലപ്പാവ് (2008) എന്ന സിനിമയാണ് ഇദ്ദേഹം ആദ്യമായി സംവിധാനം ചെയ്‌ത സിനിമ.
കേരളത്തിലെ വയനാട് ജില്ലയിൽ പോലീസ് പിടിയിൽ ഫെബ്രുവരി 18, 1970 ൽ വെടിയേറ്റ് കൊല്ലപ്പെട്ട നക്‌സൽ നേതാവ് അരീക്കൽ വർഗീസ് എന്ന എ. വർഗ്ഗീസിന്റെ ജീവിതത്തെ അടിസ്‌ഥാനമാക്കി ചെയ്‌ത സിനിമയാണ് തലപ്പാവ്.
ഈ സിനിമക്ക് ശേഷം 2012-ൽ ചെയ്‌ത ഒഴിമുറി , 2018ൽ പ്രദർശനത്തിനെത്തിയ മലയാള ഭാഷാ ത്രില്ലർ ചലച്ചിത്രമായ ' ഒരു കുപ്രസിദ്ധ പയ്യൻ ' എന്നീ സിനിമകളും മലയാളത്തിലെ ശ്രദ്ധേയ ചിത്രങ്ങളായി മാറി.
പരേതനായ ചെങ്കളത്ത് മാധവമേനോന്റെയും രുഗ്മണിയമ്മയുടെയും മൂത്ത മകനായി കോഴിക്കോട്ട് ജനിച്ച മധുപാൽ ചെറുപ്പകാലം മുതലേ കഥകൾ എഴുതുമായിരുന്നു.
കുട്ടികൾക്ക് വേണ്ടിയുള്ള പ്രസിദ്ധീകരണങ്ങളായ പൂമ്പാറ്റ , ബാലരമ എന്നിവയിൽ ചെറിയ കഥകൾ എഴുതിയിരുന്നു.
ജേർണലിസത്തിൽ ഉന്നതവിദ്യാഭ്യാസം പൂർത്തീകരിച്ച ശേഷം ചലച്ചിത്ര ലോകത്തേക്ക് കടന്നു.
സഹസംവിധായകനായും, തിരക്കഥാകൃത്തായും ജോലി നോക്കി.
ചില ചിത്രങ്ങളിൽ രാജീവ് അഞ്ചലുമൊന്നിച്ച് ജോലി ചെയ്തു.
കാശ്മീരം എന്ന ചിത്രത്തിൽ അഭിനയിച്ച് കൊണ്ട് അഭിനയ രംഗത്തേക്ക് വന്നു.
പിന്നീട് ഒട്ടനവധി സിനിമകളിലൂടെ ശ്രദ്ധേയമായ സഹനടൻ, പ്രതിനായക വേഷങ്ങൾ ചെയ്‌ത്‌ മലയാളിയുടെ മനസിൽ സ്‌ഥിര പ്രതിഷ്‌ഠ നേടി.
കൂടാതെ, ടിവി സീരിയൽ മേഖലയിൽ ശ്രദ്ധേയമായ വേഷങ്ങളും സംവിധാന സംരംഭങ്ങളും ചെയ്‌ത്‌ ടെലിവിഷൻ രംഗത്തും വ്യക്‌തിമുദ്ര പതിപ്പിച്ചു.
സാമൂഹിക ഇടപെടൽ
സാമൂഹിക വിഷയങ്ങളിൽ ഇടപെടുന്ന മധുപാൽ നിരവധി സ്വാഭാവിക എതിർപ്പുകളും നേരിടാറുണ്ട്.
ഈ അടുത്ത കാലത്ത് ലക്ഷദ്വീപ് അഡ്‌മിനിസ്ട്രേറ്റർ പ്രഫുൽ കെ പട്ടേൽ അവിടെ നടപ്പിലാക്കാൻ ഒരുങ്ങിയ ഭരണരീതികളെ സംബന്ധിച്ച് തദ്ദേശവാസികൾക്കിടയിൽ ഉയർന്ന ആശങ്കകളിൽ മധുപാൽ വിശദമായ നിലപാട് രേഖപ്പെടുത്തിയിരുന്നു.
ഇത് ഭരണകൂടത്തിനെ പിന്തുണക്കുന്ന രാഷ്‌ട്രീയഅണികളിൽ നിന്നും വലിയ എതിർപ്പുകളും ക്ഷണിച്ചുവരുത്തി.
ഭരണ ചുമതല
നിലവിൽ കേരള സംസ്‌ഥാന സർക്കാർ സ്‌ഥാപനമായ 'സാംസ്‌കാരിക പ്രവർത്തക ക്ഷേമനിധി ബോർഡ്' ചെയർമാൻ സ്‌ഥാനം വഹിക്കുന്നുണ്ട് ഇദ്ദേഹം.
30 മാർച്ച് 2022 മുതലാണ് ഈ ചുമതല ഇദ്ദേഹം ഏറ്റെടുത്തത്.
കല-സാഹിത്യ-സാംസ്‌കാരിക പ്രവർത്തനങ്ങളിൽ ഏർപ്പെട്ടിരിക്കുന്ന കലാകാരൻമാർക്കും ബന്ധപ്പെട്ട് പ്രവർത്തിക്കുന്നവർക്കും ക്ഷേമവും ആഭിവൃദ്ധിയും സൃഷ്‌ടിക്കുക.
ഇവർക്ക് പെൻഷൻ നൽകുക എന്നിവയാണ് 'സാംസ്‌കാരിക പ്രവർത്തക ക്ഷേമനിധി ബോർഡ്' ചുമതല.
സംസ്‌ഥാന ചലച്ചിത്ര വികസന കോർപറേഷൻ  ഡയറക്‌ടർ ബോർഡംഗമായിരുന്നു മധുപാൽ.
കേരള ചലച്ചിത്ര അക്കാഡമി, ഫോക് ലോർ അക്കാഡമി എന്നിവയിലും അംഗമായിരുന്നു.
അഭിനയജീവിതം ആകസ്മികം (2012) ലിറ്റിൽ മാസ്റ്റർ (2012) റെഡ് അലെർട്ട് (2012) അതേ മഴ, അതേ വെയിൽ (2011) നഗരം (2010) ആയിരത്തിൽ ഒരുവൻ (2009) പറയാൻ മറന്നത് (2009) റ്റ്വെന്റി റ്റ്വെന്റി (2008) കോവളം (2008) നാദിയ കൊല്ലപ്പെട്ട രാത്രി (2007) സൂര്യൻ (2007) പരദേശി (2007) ഡിറ്റക്റ്റീവ് (2007) വാസ്തവം (2006) ചെസ്സ് (2006) ലയൺ (2006) ലെസ്സൻസ് (2005) ഒരുനാൾ ഒരു കനവ് (2005) മെയ്ഡ് ഇൻ യു.എസ്.എ (2005) ഇസ്ര (2005) നതിങ് ബട്ട് ലൈഫ് (2004) വാണ്ടഡ് (2004) മാറാത്ത നാട് (2004) മനസ്സിനക്കരെ (2003) വലത്തോട്ട് തിരിഞ്ഞാൽ നാലാമത്തെ വീട് (2003) അമ്മക്കിളിക്കൂട് (2003) അച്ഛന്റെ കൊച്ചുമോൾക്ക് (2003) മാർഗ്ഗം (2003) സ്റ്റോപ്പ് വയലൻസ് (2002) ചിരിക്കുടുക്ക (2002) കണ്മഷി (2002) ദേശം (2002) കനൽക്കിരീടം (2002) കായംകുളം കണാരൻ (2002) രാവണപ്രഭു (2001) നളചരിതം നാലാം ദിവസം (2001) ചന്ദനമരങ്ങൾ (2001) ദാദാസാഹിബ് (2000) മാർക്ക് ആന്റണി (2000 സൂസന്ന (2000) പൈലറ്റ്സ് (2000) മിസ്റ്റർ ബട്ട്ലർ (2000) ഇവൾ ദ്രൗപദി (2000) ആകാശഗംഗ (1999) അഗ്നിസാക്ഷി (1999) ക്യാപ്റ്റൻ (1999) ഋഷിവംശം (1999) പല്ലാവൂർ ദേവനാരായണൻ (1999) സമാന്തരങ്ങൾ (1998) സൂര്യവനം (1998) ഗുരു (1997) അസുരവംശം (1997) എക്സ്ക്യൂസ്മീ, ഏതു കോളേജിലാ (1996) കിലുകിൽ പമ്പരം (1997) സ്നേഹദൂത് (1997) സ്വപ്നലോകത്തെ ബാലഭാസ്കരൻ (1996) മയൂരനൃത്തം (1996) കാഞ്ചനം (1996) ഇഷ്ടമാണ്, നൂറുവട്ടം (1996) മിസ്റ്റർ ക്ലീൻ ('1996) ഒരു അഭിഭാഷകന്റെ കേസ് ഡയറി (1995) സാദരം (1995) തച്ചോളി വർഗീസ് ചേകവർ (1995) മാന്ത്രികം (1995) അറേബ്യ (1995) ഏഴരക്കൂട്ടം (1995) വാർദ്ധക്യപുരാണം (1994) കാശ്മീരം (1994) ജഡ്ജ്മെന്റ് (1990) രചനകൾ ഈ ജീവിതം ജീവിച്ചുതീർക്കുന്നത് ഹീബ്രുവിൽ ഒരു പ്രേമലേഖനം ജൈനിമേട്ടിലെ പശുക്കൾ (ജോസഫ് മരി‌യനും ചേർന്നെഴുതിയത്) പ്രണയിനികളുടെ ഉദ്യാനവും കുമ്പസാരക്കൂടും കടൽ ഒരു നദിയുടെ കഥയാണ് മധുപാലിന്റെ കഥകൾ (മാതൃഭൂമി ബുക്സ്) ഫേസ്ബുക് (നോവൽ-മാതൃഭൂമി ബുക്സ്) പുറത്തേക്കുള്ള കണ്ണികൾ Madhupal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
IMDB Entry A new chapter Archived 2012-04-06 at the Wayback Machine .
Manorama Online Kerala Kaumudi Malabar News ഞാൻ ലക്ഷദ്വീപിനൊപ്പം; എന്ത് കൊണ്ട്?
മധുബനി മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Madhubani_Medical_College_and_Hospital
ബീഹാറിലെ മധുബനിയിലുള്ള ഒരു സ്വകാര്യ മെഡിക്കൽ കോളേജാണ് മധുബനി മെഡിക്കൽ കോളേജ് ആൻഡ് ഹോസ്പിറ്റൽ.
ചരിത്രവും കോഴ്സുകളും
ഇത് 2018 ൽ സ്ഥാപിതമായി, 2019 ൽ മെഡിക്കൽ കൗൺസിൽ ഓഫ് ഇന്ത്യയിൽ നിന്ന് പ്രവേശനം നേടാനുള്ള അനുമതി ലഭിച്ചു.
ആര്യഭട്ട നോളജ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ള ഈ കോളേജ് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്.
നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള എംബിബിഎസ് തിരഞ്ഞെടുപ്പ്.
മധുബനി മെഡിക്കൽ കോളേജിന്റെ കാമ്പസ് 25 acres (10 ha) കാമ്പസിൽ 400 കിടക്കകളുള്ള ആശുപത്രിയുണ്ട്.
ഒരു കോളേജ് കെട്ടിടം, ആശുപത്രി കെട്ടിടം, വിദ്യാർത്ഥികൾക്കും റസിഡൻറുമാർക്കും നഴ്‌സുമാർക്കുമുള്ള ഹോസ്റ്റലുകൾ, അധ്യാപക-അനധ്യാപക ജീവനക്കാർക്കുള്ള ക്വാർട്ടേഴ്‌സ് എന്നിവ ഉൾക്കൊള്ളുന്നതാണ് യൂണിറ്ററി കാമ്പസ്.
മധുബനി മെഡിക്കൽ കോളേജിൽ,  2019 മുതൽ 150 എംബിബിഎസ് സീറ്റുകൾ ഉണ്ട്.
ഈ കോളേജിൽ നഴ്‌സിംഗ് , പാരാമെഡിക് കോഴ്‌സുകളും ഉണ്ട്.
മധുബനി മെഡിക്കൽ കോളേജിൻ്റ ഭാഗമായ ആശുപത്രി 20,000 sq ft (1,900 m 2 ) -ത്തിലധികം വ്യാപിച്ചുകിടക്കുന്ന 400 കിടക്കകളുള്ള ഒരു മൾട്ടി-സ്പെഷ്യാലിറ്റി ആശുപത്രിയാണ്.
പ്രദേശത്തെ സമൂഹത്തിലെ എല്ലാ വിഭാഗങ്ങളെയും ഈ ആശുപത്രി പരിപാലിക്കുന്നു, കൂടാതെ പാവപ്പെട്ട രോഗികൾക്ക് ഉയർന്ന സബ്‌സിഡിയും നൽകുന്നു.
24x7 എമർജൻസി സർവീസുകൾ, ഐസിയു, എസ്ഐസിയു, എൻഐസിയു, മോഡുലാർ ഓപ്പറേഷൻ തിയറ്ററുകൾ, സെൻട്രൽ ലബോറട്ടറി, സിടി സ്കാൻ, അൾട്രാസൗണ്ട്, പൂർണ്ണമായി ലൈസൻസുള്ള ബ്ലഡ് ബാങ്ക് എന്നിവ അടങ്ങുന്നതാണ് ആശുപത്രി.
ഇതും കാണുക Education in India Education in Bihar List of educational institutions in Patna All India Council for Technical Education അവലംബം
മധുഗിരി
ഇന്ത്യൻ സംസ്ഥാനമായ കർണാടകത്തിലെ തുംകൂർ ജില്ലയിലെ ഒരു നഗരമാണ് മധുഗിരി .
ഈ സ്ഥലത്തിന്റെ തെക്ക് ഭാഗത്തുള്ള മധു-ഗിരി (തേൻ കുന്ന്) എന്ന കുന്നിൽ നിന്നാണ് നഗരത്തിന് ഈ പേര് ലഭിച്ചത്.
കർണാടക സംസ്ഥാനത്തെ 34 വിദ്യാഭ്യാസ ജില്ലകളിൽ ഒന്നാണ് മധുഗിരി.
മധുഗിരി സ്ഥിതി ചെയ്യുന്നത് 13°40′N 77°13′E ﻿ / ﻿ 13.66°N 77.21°E ﻿ / 13.66; 77.21 .
ഇതിന്റെ ശരാശരി ഉയരം 787 മീറ്റർ ആണ് (2582 അടി ).
2001 ലെ ഇന്ത്യൻ സെൻസസ് പ്രകാരം മധുഗിരിയിലെ ജനസംഖ്യ 29215 ആണ്.
ജനസംഖ്യയുടെ 52% പുരുഷന്മാരും 48% സ്ത്രീകളും ആണ്.
മധുഗിരിയുടെ ശരാശരി സാക്ഷരതാ നിരക്ക് 72% ആണ്, ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 77%, സ്ത്രീ സാക്ഷരത 67%.
മധുഗിരിയിലെ ജനസംഖ്യയുടെ 11% 6 വയസ്സിൽ താഴെയുള്ളവരാണ്.
ഇതും കാണുക തുംകൂർ ജില്ല കർണാടക താലൂക്കുകൾ റഫറൻസുകൾ ↑ ↑ http://ssakarnataka.gov.in/pdfs/aboutus/edn_profile_state.pdf ↑ Madhugiri .
മധു സി. നാരായണൻ
മലയാളത്തിലെ ഒരു യുവ സംവിധായകനാണ് മധു സി. നാരായണൻ .
എറണാകുളം ജില്ലയിലാണ് സ്വദേശം.
2009ൽ പ്രദർശനത്തിനെത്തിയ ഡാഡി കൂൾ, സോൾട്ട് ആൻഡ് പെപ്പർ എന്നീ ചിത്രങ്ങളിൽ ആഷിക് അബുവിന്റെ കൂടെ സഹസംവിധായകനായി പ്രവർത്തിച്ചിട്ടുണ്ട്‌.
2015ൽ പ്രദർശനത്തിനെത്തിയ ആഷിക് അബു ചിത്രം റാണി പത്മിനി , 2016ൽ പ്രദർശനത്തിനെത്തിയ ദിലീഷ് പോത്തൻ ചിത്രം മഹേഷിന്റെ പ്രതികാരം എന്നീ ചിത്രങ്ങളുടെ ചീഫ് അസോസിയേറ്റ് ഡയറക്ടറായിരുന്നു ഫഹദ് ഫാസിൽ ഫ്രണ്ട്സ് നിർമിച്ച കുമ്പളങ്ങി നൈറ്റ്സിലൂടെ ചിത്രത്തിലൂടെ സ്വതന്ത്ര സംവിധായകനായി.
മധുക ഇൻസിഗ്‌നിസ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.